CELEX: E2016P0008
Language: mt
Date: 2016-06-21 00:00:00
Title: Talba għal Opinjoni Konsultattiva tal-Qorti tal-EFTA minn Oslo tingrett ddatata il-21 ta’ Ġunju 2016 fil-kawża Netfonds Holding ASA m.fl. v Staten v/Finansdepartementet (Il-Kawża E-8/16)

23.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 90/7
            
         Talba għal Opinjoni Konsultattiva tal-Qorti tal-EFTA minn Oslo tingrett ddatata il-21 ta’ Ġunju 2016 fil-kawża Netfonds Holding ASA m.fl. v Staten v/Finansdepartementet
   (Il-Kawża E-8/16)
   (2017/C 90/08)
   B’ittra bid-data tal-21 ta’ Ġunju 2016 saret talba lill-Qorti tal-EFTA minn Oslo tingrett (il-Qorti Distrettwali ta’ Oslo), li waslet fir-Reġistru tal-Qorti fis-27 ta’ Ġunju 2016, għal Opinjoni Konsultattiva fil-kawża ta’ Netfonds Holding ASA m.fl. v Staten v/Finansdepartementet, dwar il-mistoqsijiet li ġejjin:
   
               1.
            
            
               Ir-regoli dwar ħruġ fit-Taqsima 4 tal-Att dwar il-Banek Kummerċjali u t-Taqsima 2-1 tal-Att dwar l-Attivitajiet tal-Assigurazzjoni, mifhuma bħala rekwiżit li tliet kwarti tal-ishma f’banek u kumpaniji tal-assigurazzjoni ġodda għandhom jiġu sottoskritti mingħajr drittijiet preferenzjali (offruti bħala ħarġa pubblika), jikkostitwixxu restrizzjoni skont l-Artikolu 31 taż-ŻEE, l-Artikolu 36 taż-ŻEE u l-Artikolu 40 taż-ŻEE, sakemm l-applikazzjoni għal liċenzja ma tkunx biss għal attività niċċa?
               
                           a.
                        
                        
                           Jekk wieħed jassumi li r-regoli jikkostitwixxu restrizzjoni fis-sens tal-Ftehim taż-ŻEE: Ir-regoli għandhom objettiv pubbliku leġittimu?
                        
                     
                           b.
                        
                        
                           Jekk wieħed jassumi li r-restrizzjoni għandha objettiv pubbliku leġittimu: Tali restrizzjoni hija xierqa skont it-tifsira tal-liġi taż-ŻEE?
                        
                     
                           c.
                        
                        
                           Jekk wieħed jassumi li r-restrizzjoni għandha objettiv pubbliku leġittimu: Tali restrizzjoni hija neċessarja skont it-tifsira tal-liġi taż-ŻEE?
                        
                     
         
               2.
            
            
               Ir-regoli dwar ħruġ fit-Taqsima 4 tal-Att dwar il-Banek Kummerċjali u t-Taqsima 2-1 tal-Att dwar l-Attivitajiet tal-Assigurazzjoni, mifhuma bħala rekwiżit li tliet kwarti tal-ishma f’banek u kumpaniji tal-assigurazzjoni ġodda għandhom jiġu sottoskritti minn persuni li ma jkunux il-promoturi, jikkostitwixxu restrizzjoni skont l-Artikolu 31 taż-ŻEE, l-Artikolu 36 taż-ŻEE u l-Artikolu 40 taż-ŻEE, sakemm l-applikazzjoni għal liċenzja ma tkunx biss għal attività niċċa?
               
                           a.
                        
                        
                           Jekk wieħed jassumi li tali regoli jikkostitwixxu restrizzjoni fis-sens tal-Ftehim taż-ŻEE: Ir-regoli għandhom objettiv pubbliku leġittimu?
                        
                     
                           b.
                        
                        
                           Jekk wieħed jassumi li r-restrizzjoni għandha objettiv pubbliku leġittimu: Tali restrizzjoni hija xierqa skont it-tifsira tal-liġi taż-ŻEE?
                        
                     
                           c.
                        
                        
                           Jekk wieħed jassumi li r-restrizzjoni għandha objettiv pubbliku leġittimu: Tali restrizzjoni hija neċessarja skont it-tifsira tal-liġi taż-ŻEE?
                        
                     
         
               3.
            
            
               Prattika amministrattiva stabbilita li biha individwi jew intrapriżi ma jkunux awtorizzati li jkollhom aktar minn bejn 20 sa 25 fil-mija tal-ishma ta’ istituzzjonijiet finanzjarji, ħlief f’dawk il-każijiet fejn il-liġi nnifisha tawtorizza l-istabbiliment ta’ grupp finanzjarju jew meta l-istituzzjoni finanzjarja tkun se timpenja ruħha biss f’dik li tissejjaħ attività ta’ niċċa, tikkostitwixxi restrizzjoni skont l-Artikolu 31 taż-ŻEE, l-Artikolu 36 taż-ŻEE u l-Artikolu 40 taż-ŻEE, sakemm l-applikazzjoni għal liċenzja ma tkunx biss għal attività niċċa?
               
                           a.
                        
                        
                           Jekk wieħed jassumi li tali prattika amministrattiv stabbilita tikkostitwixxi restrizzjoni fis-sens tal-Ftehim taż-ŻEE: Ir-restrizzjoni għandha objettiv pubbliku leġittimu?
                        
                     
                           b.
                        
                        
                           Jekk wieħed jassumi li r-restrizzjoni għandha objettiv pubbliku leġittimu: Tali restrizzjoni hija xierqa skont it-tifsira tal-liġi taż-ŻEE?
                        
                     
                           c.
                        
                        
                           Jekk wieħed jassumi li r-restrizzjoni għandha objettiv pubbliku leġittimu: Tali restrizzjoni hija neċessarja skont it-tifsira tal-liġi taż-ŻEE?